**Активност**

|  |
| --- |
| **Наслов** |
| Права реч брише разлике |
| **Аутор** |
| Милијана Стојадиновић, библиотекар  Љиљана Митић, стручни сарадник - педагог |
| **Језик/ Jезици** |
| Енглески језик, руски језик, италијански језик, француски језик, македонски језик, матерњи језик са елементима националне културе: ромски и влашки језик |
| **Ниво** |
| Ученици од 1. до 8. разреда. |
| **Циљеви** |
| Функционални |
| Развијање способности за аналитичко посматрање и размишљање о речима; Неговање културе говора; Развијање способности закључивања и доказивања, анализе и синтезе; Развијање сарадничких односа у групи и мултикултуралности; |
| Језички |
| Стицање вештина у говорном обликовању мисли и идеја; Развијање способности језичке комуникације; Богаћење речника, језичког и стилског израза; Проверавање усвојеног вокабулара на различите теме; Развијање лингвистичких компетенција код ученика; |
| Општи (међупредметни, културни, интеркултурни...) |
| Развијање љубави према језицима; Подстицање ученика да се стално језички усавршавају и критички сагледавају своје изражавање; Понављање градива, поштовање правила игре, уважавање других; Корелација следећих предмета: Географија, Српски језик, страни језици, Ликовна култура, Биологија, Историја. |
| **Тема** |
| Европски дан језика и развијање демократске културе, промоција различитости, интеркултуралности и вишејезичности |
| **Културни садржаји** |
| У једном од питања ученици су имали задатак да повежу знаменитости са градовима из којих потичу, а на тај начин су уједно проверавали своја знања из опште културе. |
| **Опис активности (до 300 речи)** |
| Европски дан језика обележен је и у нашој школи, ОШ ,,Вук Караџић" у Мајиловцу. Организован је квиз ,,Права реч брише разлике" у коме су учешће узели ученици од првог до осмог разреда. Ученици су били подељени у две екипе, а сваку екипу чинио је по један ученик из сваког разреда. На самом почетку екипе су имале време да осмисле назив своје екипе и да га илуструју. Квиз се састојао из 5 задатка. У првом задатку ученици су требали да наведу што више делова тела на различитим језицима. У другом задатку требало је навести делове школског прибора на више језика. Трећи задатак је обухватио речи из категорије хране и како се оне кажу на различитим језицима. У четвртом задатку циљ је био навести што више животиња и њихове називе на другим језицима. Пети задатак је била ,,Спојница". Ученици су добили картице са називима четири града (Лондон, Москва, Рим и Париз) и картице са знаменитостима из тих градова, а било је и неколико картица са знаменитостима које не припадају овим градовима. Требало је повезати град и знаменитости које га красе, али и препознати и избацити уљезе. За сваки задатак имало је одређено време за рад. Сваки тачан одговор доносио је поен. На крају је било проглашење победника. |
| **Коментар (до 300 речи)** |
| Активност одржана поводом Европског дана језика је реализована успешно. Кроз игру, забаву и дружење ученици су поновили своја знања о језицима, а уједно и научили још неку нову реч и њено значење на неком другом језику. Ученици су могли да упореде сличности и разлике култура на чијим су се језицима изражавали и да се науче неговању толеранције према другим културама. |

Напомена: Додатне материјале и фотографије реализованих активности могуће је доставити као засебне прилоге који ће накнадно бити хиперлинковани.